Document ID: /roh_data/filtered/fineweb-2-filterrobots_roh.jsonl.gz/63648

Las restricziuns sur la zona d'inscunter sajan necessarias per garantir la segirezza da l'inscunter, scriva il Cussegl federal. L'aviatica militara vegnia tranter auter ad esser en acziun. L'eroport da Genevra n'è betg pertutgà da las mesiras.
Las restricziuns valan a partir da mardis a bun'ura fin a gievgia saira. La Svizra saja obligada da procurar per la protecziun dals presidents, uschia il Cussegl federal. Plinavant vegnian fin a melli schuldads a sustegnair las autoritads civilas tar las lavurs da segirezza. Er quest engaschament ha il Cussegl federal approvà.
L'engaschament dal militar na vegnia dentant betg a chaschunar custs supplementars, hai num en la communicaziun. Quel vegnia finanzià sur il budget ordinari.